~691 वाला घरेलू सिलेंडर अब ~ 781 में
बलविंदरपाल सिंह कालड़ा | पटियाला
केंद्रसरकार ने साल 2017 के पहले तीन महीने में घरेलू सिलेंडर के रेट में दो बार इजाफा किया है। अब तब जो सिलेंडर 691 रुपए में मिलता था, वह अब 781 रुपए में मिलेगा। सरकार ने 86.50 रुपए का बढ़ावा कर दिया है। एक्साइज ड्यूटी और सेल टैक्स लगाने के बाद सिलेंडर की कीमत 781 रुपए बन जाती है। कमर्शियल गैस सिलेंडर में 85 रुपए बढ़ाए गए हैं। अब यह सिलेंडर 1415 रुपए में मिलेगा। 5 किलो वाले छोटू सिलेंडर की कीमत भी बढ़ी है। अब यह सिलेंडर 282 रुपए का हो गया है।
जनवरी में घरेलू गैस सिलेंडर 625 रुपए में मिलता था। सरकार ने फरवरी 2017 में 66 रुपए का बढ़ावा किया। जिसके बाद सिलेंडर की कीमत 691 रुपए हो गई है। अब मार्च की शुरुआत में केंद्र सरकार ने फिर घरेलू गैस सिलेंडरों के रेट में 86.50 रुपए का बढ़ावा कर दिया। यह कीमत सेल टैक्स और एक्साइज ड्यूटी की है। पटियाला कंज्यूमर एंड टेलीफोन सब्स्क्राइबर फोरम के सेक्रेटरी ओपी गर्ग ने कहा कि सरकार को इस तरह से रेट नहीं बढ़ाने चाहिए। यह जनता के साथ धोखा है। जो लोग सब्सिडी नहीं ले रहे हैं, उन पर बोझ पड़ रहा है।
कच्चे तेल की कीमत पर निर्भर सिलेंडर
भारतगैस कंपनी की सेल्स मैनेजर प्रोमिला सिंह ने बताया कि घरेलू गैस सिलेंडर के रेट में बढ़ावा मिनिस्ट्री करती है। असल में सिलेंडर के रेट में इजाफा और कम होना कच्चे तेल की कीमत के आधार पर तय होता है। अगर कीमत कम हो तो सिलेंडर के रेट भी कम हो सकते हैं। रेट बढ़ाने के लिए सिर्फ सरकार का पत्र आता है। जिसे लागू कराना हमारा फर्ज है।
यह तो मजाक ही हो गया : पाकिस्तानको सब्जियों की सप्लाई पर रोक लगाई गई है। इसके चलते मंडियों में सब्जी के रेट कम है। इसका असर दालों पर भी पड़ा और उनकी कीमतें कम हुई है। सब्सिडी वाले सिंलेडर के रेट बढ़ने से पब्लिक पर बोझ पड़ा है। पब्लिक की मानें तो यह मजाक ही है कि सब्जी-दालों के रेट कम हो रहे हैं और सिलेंडर के रेट बढ़ रहे हैं। जब पब्लिक को सिलेंडर महंगे रेट पर मिलेगा, तो वह खाना कैसे बनाएगी।
1 लाख से ज्यादा कस्टमर शहर में हैं। यह लोग इंडेन, भारत और एचपी गैस की डिलीवरी लेते हैं।
सरकार फायदे की जगह कर रही नुकसान
अर्बनइस्टेट की हरविंदर कौर ने बताया कि सरकार ने कई बार सिलेंडर के रेट बढ़ाए। इसका असर सबसे ज्यादा रसोई पर पड़ता है। चाय से लेकर रोटी और बच्चों के लिए कुछ भी बनाना हो, गैस का इस्तेमाल करना पड़ता है। सरकार लोगों का फायदा करने की जगह नुकसान करने पर लगी हुई है।
आखिरपब्लिक को कब तक देने होंगे टैक्स
प्रभजोतकौर ने कहा कि सरकार को गैस सिलेंडर के रेट कम करने चाहिए। आखिर कब तक टैक्स पब्लिक को देना होगा। अच्छे दिन के नाम पर लगातार टैक्स लगाए जा रहे हैं। जब लोग सब्सिडी छोड़ रहे हैं, तो राहत क्यों नहीं मिल रही है।
इस तरह से बढ़े रेट
महीनारेट
सितंबर495.05
अक्टूबर 523.50
नवंबर 564.50
दिसंबर 621.50
जनवरी 625.00
फरवरी691.00
mag_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva awa_Deva bho_Deva mai_Deva bho_Deva